Nummer  21 


1.  NOVEMBER  1937 


86.  Aargang 


Vejen  ti!  Lykke 

af  Præsident   Merrill    D.    Clayson. 


»Menneskene  er  til,  for  at  de  kunde  nyde  Glæde«.  Saa- 
ledes  talte  Profeten  Lehi  i  Mormons  Bog  i  fordums  Tid. 
Aarhundreder  senere  sagde  Profeten  Josehp  Smith:  »Lykke 
er  Formaalet  og  Hensigten  med  Livet,  og  den  vil  ogsaa  blive 
Endemaalet  derfor,  hvis  vi  fortsætter  paa  den  Sti,  der  fører 
til  den,  og  denne  Sti  er  Dyd,  Retfærdighed,  Trofasthed, 
Hellighed  og  Overholdelse  af  alle  Guds  Bud  og  Love.  Ud  fra 
dette  vilde  det  da  synes,  at  selve  Formaalet  med  Menneskets 
Eksistens  var  Lykke. 

Den  blotte  Kendsgerning,  at  Menneskeheden  som  et  Hele 
er  stærkt  optaget  af  Kampen  for  Lykke,  viser  os  Erkendel- 
sen af  dens  Betydning.  Der  er  delle  Meninger  om,  hvorledes 
den  kan  opnaas  -  -  saa  forskellige  og  modsatte  som  den 
menneskelige  Natur  selv.  Mange  Mennesker  søger  den  di- 
rekte i  det  opsigtvækkende  og  sensationelle.  De  prøver  at 
købe  den  for  Penge.  Glæde  er  for  dem  ikke  Rekreation,  Af- 
vigelse eller  Hvile.  De  ser  ikke  i  disse  Ting  Midlet,  men 
selve  Enden  derpaa.  De  bliver  fornøjelsessyge.  De  tænker 
kun  paa  sig  selv  og  deres  personlige  Tilfredsstillelse.  De 
modtager  kun,  giver  ikke.  De  vender  tilbage  fra  deres  Søgen 
efter  Lykke  tommere  end  nogensinde  før  og  længere  borte 
derfra,  end  da  de  begyndte. 

At  dømme  efter  mange  Menneskers  Tale  og  Handlinger 
synes  det,  som  om  Umoral  betragtes  som  Vejen  til  Lykken. 
Kong  David  var  en  stor  Mand  og  paa  mange  Maader  en  god 

Mand.  Han  begærede  Batseba,  hans  Næstes  Hustru.  Han  fik 
det  saledes  arrangeret,  at  han  fik  hende.  Saa  kom  Profeten 
Nathan  til  David  og  lod  ham  forstaa,  hvilken  Synd  han 
hvde  begaaet.  I  sin  Anger  og  Sorg  var  han  nødt  til  at  ind- 
rømme: »Jeg  har  syndet.«  Det,  som  han  troede  vilde  bringe 
Glæde  og  Lykke,  bragte  ham  kun  Sorg  og  Elendighed.  Hans 
Syn  blev  opladt,  og  han  saa  for  sent,  at  umoralsk  Opførsel 
fører  Elendighed,  Sorg  og  Vanære  med  sig. 

Penge  anses  ofte  for  at  være  en  Faktor  ved  Lykken.  Naar 
Indflydelse  maales  ved  Penge,  kan  den  største  Lykke  aldrig 
blive  Resultatet.  Naar  Penge  bliver  Endemaalet  mere  end 
Midlet  dertil,  vil  Egenkærlighed  og  Ulykke  følge.  Naar  Be- 
siddelsen af  Penge  dræber  Lysten  i  Mennesket  til  at  vokse, 
opnaa  noget  og  give  dets  Evner  en  Chance  til  at  naa  Moden- 
hed, bliver  den  en  Forbandelse.  Salomon  skabte  sin  Tids 
rigeste  og  mest  straalende  Kongedømme.  Hans  Rigdom 
overgik  alle  andre  Kongers;  men  ikke  destomindre  døde 
han  forladt  af  sit  Folk,  forkastet  af  Gud  og  som  et  højst 
ulykkeligt  Menneske.  Naar  Penge  bruges  til  at  holde  nogle 
faa  i  Luksus  og  Velvære  og  de  store  Masser  i  Trældom,  vil 
fuldkommen  Lykke  aldrig  eksistere. 

For  nogen  Tid  siden  troede  en  ung  Mand  aabenbart,  at 
det  at  kidnappe  et  Barn  og  forlange  Løsepenge  vilde  bringe 
ham  Lykke.  Han  bortførte  Pigen,  da  hun  var  paa  Vej  fra 
Skole,  sendte  Truselsbreve  til  Faderen  og  udvekslede  siden- 
hen Pigens  Legeme  i  Stykker  for  Faderens  Penge.  Jagten 
paa  ham,  hans  Anholdelse,  Rettergangen  og  Dommen  fulg- 
te altsammen  efter.  Saaledes  endte  en  rasende  Søgen  efter 
&t  opnaa  Lykken  paa  umoralsk  Maade. 
■^ Jeg  sendte  et  Brev  til  ham  i  San  Quentin  Fængslet,  for- 
talte ham,  at  jeg  var  interesseret  i  religiøs  Opdragelse  og 
Reakter-Uddannelse,  og  stillede  ham  følgende  Spørgsmaal: 
rivi¥fDe  kunde  give  Verdens  Ungdom  et  Budskab,  der  kun- 
ågbfføfgfe  den  fra  et  saa  sørgeligt  Endeligt,  som  De  snart 
fWnbffVé*  stillet  overfor,  hvad  vilde  De  da  sige?  Nogle  faa 
Ti'mé'r-'lfør^rHenrettelsen  skrev  han  til  mig  det  sidste  Bud- 
sftatiV'ftM  hQvde  til  sit  Lands  Ungdom. 

~,4KræVefiMfJ.°'Merrill  Clayson:  Hvis  jeg  kunde  hæve  min 
Trøst  'tøHMlfc  Hfflée  Mennesker  med  et  Budskab,  vilde  det 
væ^'^FØsf  GutJ^om  gode  Børn,  vandrende  i  Kærlighed  som 
Bgsatå^kmm^VPelkket  os. 

no$*L*!É  tfam^'fdtø^&risk  er  Satans  Værk.  Bed  deres  unge 
a&o&^SaespåPgW^ftadere  den  hellige  Skrift,  saa  at  de 
ikke  falder  i  Fristelse.  Stor  er  de  retfærdiges  Belønning. 
DW'éy^rifEvi^h'e^^f^æ^^g  et  rigt  Liv  for  hvert  Menne- 
iflåH>fe&&I&<ft0tøE&  {HftaiS°te<i3tes  og  holder  hans  Bud. 
^MJfffl^giføgarøfttfftti^sfrfet  Resultatet  af  at  fornægte 

Guds  Naade  og  Godhed  og  leve  imod  Jesu  Aand.  Lad  mit 
forfærdelige  Eksempel  vække  unge  Mennesker  til  at  holde 
sig  fast  til  den  kristne  Tro  og  Barmhjertighed. 
Maa  Gud  velsigne  Dem  og  Deres  Ungdom. 
Med  Højagtelse 

William  Edward  Hickmann.« 

Det  som  han  i  Gaar  troede  vilde  bringe  ham  Lykke,  ser 
han  tydeligt  i  Dag  vil  blot  bringe  ham  Sorg. 

Naar  Mennesket  selvisk  søger  efter  Lykken  for  at  til- 
fredsstille dets  egne  Lyster,  vil  Kaos  og  Ødelæggelse  blive 
Resultatet.  Naar  det  er  hans  Maal  kun  at  tilfredsstille  de 
kødelige  Lyster  og  lave  Idealer,  følger  Sorg  og  ikke  Lykke. 

Profeten  Alma  sagde,  da  han  forsøgte  at  korrigere  sin 
vanartede  Søns  Livssyn:  »Ondskab  var  aldrig  Lykken.«  I 
dette  Udtryk  findes  en  stor  filosofisk  Sandhed.  Hvis  denne 
Udtalelse  blev  praktiseret,  vilde  den  hæve  Menneskeheden 
op  fra  Kaos  og  Sorg.  Hvis  alt  dette  ikke  er  Lykke,  hvordan 
kan  vi  da  definere  den,  og  hvilken  Sti  fører  da  til  den?  Den 
defineres  saaledes:  »Sindets  behagelige  Tilstand,  som  er  et 
Resultat  af  Sukces  eller  Opnaaelse  af,  hvad  der  anses  for 
at  være  godt.« 

Jesus  sagde:  »Guds  Rige  er  indeni  eder.«  Akkurat  paa 
samme  Maade  er  Lykken  et  Produkt  af  det  Indre.  Lykken 
viser  sig  ikke  alene,  men  ledsages  af  en  opløftende  Tanke 
eller  fremadskridende  Handling. 

Naar  Mennesket  vælger  og  bruger  Sandhedens  Love,  hvad 
der  bringer  ham  de  største  Fordele,  kommer  Lykken.  Jesus 
sagde:  »I  skal  kende  Sandheden,  og  Sandheden  vil  frigøre 
eder.«  Sandheden  har  altid  været  Moder  til  Lykken,  og 
Mormonismen  omfatter  al  Sandhed.  Den  er  ikke  tilbage- 
gaaende,  men  aktiv  og  opløftende.  Digteren  sagde:  »Den  er 
en  rindende  Strøm,  ikke  en  stillestaaende  Pøl.« 

»Lykke  er  fuldstændig  Sundhed,«  forsikrer  Dr.  John  A. 
Widtsoe  os  om  i  sin  Bog:  Jesu  Kristi  Kirke  af  Sidste  Dages 
Helliges  Program.  Det  vilde  omfatte  Sundhed  paa  alle  Om- 
raader,  fysisk  Sundhed,  mental  Sundhed,  social  Sundhed 
og  aandelig  Sundhed.  Et  Menneske  er  maaske  i  Besiddelse 
af  fysisk  Sundhed,  men  ikke  aandelig.  Derfor,  et  Menneske 
kan  være  fysisk  lykkelig  og  dog  ikke  nyde  aandelig  Lykke. 
Paa  samme  Maade  kan  Mennesker  være  mentalt  lykkelige 
og  mangle  social  Lykke. 

Byder  Mormonismen  i  sin  Filosofi  og  arbejdende  Orga- 
nisationer sine  Medlemmer  Muligheder  af  fysisk,  mental, 
social  og  aandelig  Lykke?  Fysisk  Lykke  er  sandsynligvis 
den  synligste  af  disse  fire  Former.  Jesu  Kristi  Kirke  af 
Sidste  Dages  Hellige  har  altid  lært,  at  det  fysiske  Legeme 

og  Aanden  stod  i  nøje  Forbindelse  med  hinanden,  at  Lege- 
met er  Sædet  for  Aanden,  og  at  hver  især  kan  fremme  eller 
hindre  Udviklingen  af  den  anden.  Den  er  blevet  ledet  og 
inspireret  af  meget  af  den  ofte  eiterede  Udtalelse:  »Guds 
Aand  kan  ikke  bo  i  et  urent  Tabernakel.«  Den  har  derfor 
lagt  stor  Vægt  paa  den  rette  Pasning  af  Legemet. 

Mormonismen  har  lært  sine  Medlemmer  at  leve  maade- 
holdent:  at  spise  rigtigt,  sove  godt,  faa  Rekreation  og  være 
flittige.  I  Februar  1833  gav  Herren  Joseph  Smith  Aaben- 
baringen  om  Visdomsordet.  Denne  Aabenbaring  viser  os  i 
store  Træk,  hvad  Føde,  der  er  godt  for  Menneskets  Sund- 
hed, og  ogsaa,  hvad  Mennesket  skulde  holde  sig  fra.  Dette 
har  været  Kendemærket  for  de  Sidste  Dages  Helliges  Vare- 
tagelse af  Legemet. 

Som  Bevis  paa,  at  alt  dette  giver  dets  Folk  storslaaet 
Sundhed,  lad  os  vende  os  til  Folkeforbundets  Aarbog.  Gen- 
nemsnitsdødeligheden  for  seks  førende  Nationer  var  14  pr. 
Tusind,  medens  Dødeligheden  blandt  Mormonerne  kun  var 
7,5  pr.  Tusind. 

Mental  Udvikling  har  altid  spillet  en  overordentlig  stor 
Rolle  for  de  Sidste  Dages  Hellige.  Joseph  Smiths  Aabenba- 
ringer  sagde:  »Studer  og  lær  og  bliv  bekendt  med  alle  gode 
Bøger.«  Endvidere:  »Det  er  umuligt  for  et  Menneske  at 
blive  frelst  i  Uvidenhed.«  »Guds  Herlighed  er  Intelligens.« 
I  Harmoni  med  disse  guddommelige  Sandheder  har  Kirken 
fortsat  sin  Vækst. 

Stræben  efter  at  opnaa  den  mest  fuldkomne  mentale 
Sundhed  er  karakteristisk  for  nye  Medlemmer  af  Kirken 
saavel  som  for  dem,  der  lever  efter  Mormonismens  Bud. 
At  være  i  Harmoni  med  Gud  og  deres  Medmennesker  giver 
Fred  i  Sjælen.  Deres  Kundskab  om  Forudtilværelsen,  deres 
Forstaaelse  af  Livet  her  og  deres  Tro  paa  et  Liv  efter  Dø- 
den gør  dem  tilfredse.  Deres  Tro  og  Vidnesbyrd  om  Evan- 
geliet og  dets  frelsende  Plan  giver  Hjertet  Glæde,  naar  alt 
andet  fejler.  Ingen  Lykke  kunde  attraas  mere  end  denne. 

Ungdomsforeningerne  har  som  deres  Maal  Folkets  sociale 
og  aandelige  Velbefindende.  Alle  Hjælpeorganisationerne 
har  udmærkede  Ting  paa  Programmet  for  Medlemmerne. 

I  Mormonismens  hele  sociale  Program  belæres  Medlem- 
merne om  den  højeste  moralske  Standard  i  Forholdet  mel- 
lem Kønnene.  For  dem  er  Umoral  næst  efter  Mord.  Hvis 
denne  Moral-Standard  blev  almindelig,  vilde  Hjemmene, 
Kirkerne  og  Nationerne  opnaa  en  Velstand,  Udvikling  og 
Lykke,  som  de  endnu  aldrig  har  drømt  om. 

Hvis  vi  ønsker  Lykke,  maa  vi  være  i  Besiddelse  af  Aan- 
delighed.  Præstedømmet,  som  er  Guds  Kraft  overdraget  til 
Mennesket  til  at  handle  i  hans  Sted  paa  Jorden,  er  Mor- 

mon-Kirkens  Grundvold.  -Gennem  dette  haves  alle  Nøglerne 
til  aandelig  Vækst  og  Velsignelser.  Tro,  Bøn,  gode  Gernin- 
ger og  en  i^ntagelse  af  Guds  Plan  opbygger  Aandelighed. 
Tempelarbejde  og  dets  Omsorg  for  universal  Frelse  for- 
øger den  aandelige  Sundhed. 

I  hvert  eneste  Møde  og  i  alle  Organisationer  i  Kirken  er 
der  et  fælles  Maal:  Opbygningen  af  aandelig  Sundhed. 
Hvilken  vidunderlig  Filosofi  og  Program  har  de  Sidste  Da- 
ges Hellige  ikke  i  Virksomhed  for  at  opbygge  fuldstændig 
Sundhed  og  saaledes  fuldstændig  Lykke. 

Der  er  een  endelig  Prøve,  som  Mormonismen  maa  møde. 
Er  den  altruistisk?  Jesus  sagde:  »Hver  den,  der  mister  sit 
Liv  for  min  Skyld,  han  vil  ogsaa  finde  det.«  Et  Menneske 
kan  være  i  Besiddelse  af  mange  Talenter  og  Evner;  men 
dersom  han  bruger  dem  selvisk,  kan  fuldstændig  Lykke 
aldrig  blive  hans.  I  Dag  er  der  ca.  1800  Missionærer,  der 
prædiker  Kristi  Evangelium  paa  deres  egen  Bekostning.  De 
Sidste  Dages  Helliges  aktive  Politik  er  at  give  hver  Person 
i  Kirken  Lejlighed  til  at  arbejde  og  tjene  deres  Medmenne- 
sker uden  Betaling.  Deri  ligger  den  store  Hemmelighed  ved 
Mormon-Kirkens  Vækst.  Og  deri  møder  Kirken  alle  Krav 
til  at  bevise  sin  Evne  til  at  give  Medlemmerne  fuldstændig 
Lykke. 

Lykke  er  derfor  fuldstændig  Sundhed  —  den  menneske- 
lige Personligheds  Uberørthed.  Naar  Mennesket  bruger  den- 
ne Sundhed  til  at  vandre  i  Mesterens  Spor  for  at  tjene  sine 
Medmennesker,  opnaar  han  fuldstændig  Lykke. 

Jesu  Kristi  Kirke  af  Sidste  Dages  Hellige  viser  Vejen. 
Den  har  ærligt  fortjent  Titlen:  »Vejen  til  Lykke.« 


Er  Religion  nødvendig? 

-  Af  Ældste  William  Ørum  Pedersen. 

I  denne  Tid,  hvor  Dagbladene  hver  Dag  bringer  den  ene 
Verdenssensation  efter  den  anden,  gaar  vi  Mennesker  rundt, 
rystende  paa  Hovedet,  idet  vi  i  vort  Indre  spørger:  »Hvor 
længe  vil  dette  blive  ved?  —  Hvornaar  kommer  Verden  for 
Alvor  i  Brand?«  Og  paa  samme  Tid  er  der  mange  af  den 
ældre  Generation,  som  undrende  spørger:  »Er  Menneskene 
da  virkelig  ikke  blevet  bedre?  Har  de  da  ikke  lært  noget 
af  svundne  Tiders  Erfaring?«  —  Hvad  enten  Menneskene 
har  lært  noget  af  svundne  Tiders  Erfaring  eller  ej,  er  det 
sikkert,  at  Verden  er  i  Ulave.  —  Denne  Tilstand  har  sik- 
kert ogsaa  foraarsaget,  at  mange  religiøst  indstillede  Men- 

nesker,  har  været  sva^kket  i  deres  Tro,  som  derved  har 
gjort  dem  til  lækre  Bytter  for  Modstandere  af  al  Religion, 
og  disse  vil  da  ofte  stille  det  Spørgsmaal,  der  for  Tiden  sy- 
nes meget  aktuelt,  nemlig:  Er  Religion  nødvendig? 

Hvis  jeg  i  disse  mine  Betragtninger  kunne  formaa  at 
overbevise  en  og  anden  -  som  netop  vaklede  med  Hensyn 
til  dette  Spørgsmaal  --  saaledes  at  al  Tvivl  blev  jaget  paa 
Flugt,  har  denne  Artikel  naaet  sit  Maal. 

Vi,  som  har  vårret  velsignet  med  en  fuld  og  fast  Overbe- 
visning om  en  Religions  Nødvendighed,  mangler  desværre 
altfor  ofte  den  Begejstring,  som  vi  burde  være  besjælet  af, 
til  at  vise  vor  Na^ste,  hvor  herligt  Livet  er  at  leve,  naar  en 
Religions  Idealer  bliver  Grundvolden  for  vort  Livs  Opbyg- 
gelse. Vor  aandelige  Tilstand  synes  ofte  at  kunne  sidestilles 
med  Folket,  som  levede  paa  Profeten  Elias'  Tid.  —  II. 
Kong.  Bog  18.  Kap.  faar  man  et  tydelige  Billede  af  Situa- 
tionen, Folket  har  forladt  den  Gud,  som  altid  har  hjulpet 
og  stadig  vil  hja-lpe  sine  trofaste  Børn,  de  er  begyndt  at 
dyrke  og  tilbede  Afguden  Baal.  Bemærk  Elias'  Ord:  »Hvor 
længe  ville  I  halte  til  begge  Sider?  dersom  Herren  er  Gud, 
da  vandrer  efter  ham,  men  dersom  Baal  er  det,  saa  vandrer 
efter  ham.«  (1.  Kong.  18  :  21.) 

Om  du,  min  kære  Læser,  overvejer  disse  Ord  nøje,  og 
om  du  —  -  i  dit  eget  Indre  --  vil  betragte  diri  egen  Stilling 
med  Hensyn  til  samme  Udtalelse,  tror  jeg,  at  du  —  ligesom 
jeg  --  kommer  til  det  Resultat,  at  du  jo  netop  mangler  Be- 
gejstringens hellige  Ild,  saa  om  jeg  herigennem  ogsaa  kun- 
de vække  nogle  af  mine  overbeviste  Læsere  af  deres  aande- 
lige Dvale  til  begejstret  Aktivitet,  vil  det  i  sig  selv  ba^re  rig 
Frugt. 

Tilbage  til  Spørgsmaalet: 

ER  RELIGION  NØDVENDIG? 

Tillad  mig  at  stille  et  Par  Spørgsmaal:  »Hvorfor  gø'r 
Hunde?  Hvorfor  mjaver  Katte?  Hvorfor  flyver  Fugle,  eller 
hvorfor  bygger  de  Rede?  Hvorfor  har  Træer  Blade?  Hvor- 
for græder  eller  ler  et  lille  Barn?«  --  Alle  disse  og  mange 
andre  lignende  filosofiske  Spørgsmaal,  finder  du  maaske 
mærkelige  for  ikke  at  sige  taabelige,  men  naar  jeg  dog  stil- 
ler disse  Spørgsmaal,  er  det  fordi  Svaret  paa  dem  bliver 
det  samme  som  Svaret  vilde  blive  paa  Spørgsmaalet:  »Hvor- 
for er  Religion  nødvendig?«  —  Naar  de  førnævnte  Spørgs- 
maal bliver  stillet,  svarer  du  i  hvert  enkelt  Tilfalde,  at  det 
ligger  i  Naturen,  og  derfor  vil  man  ogsaa  sige,  at  naar  et 
.Menneske  er  religiøs,  er  det  fordi  det  ligger  i  Naturen.  — 
Hvorfor?  -  Netop  fordi  vi  Mennesker  er  Guds  Børn,  han 
er  vore  Aanders  Fader,  ligesom  Paulus  saa  træffende  siger 
i  sit  Brev  til  Romerne:  »Aanden  selv  vidner  med  vor  Aand, 


327 

at  vi  ere  Guds  Børn.  Men  naar  vi  ere  Børn,  ere  vi  ogsaå 
Arvinger  og  Kristi  Medarvinger,  om  ellers  vi  lide  med  ham 
for  ogsaa  at  herliggøres  med  ham.«   (8  :  16,  17.) 

Derfor  er  det  ganske  naturligt  for  os  Mennesker  at  have 
en  Religion,  ja,  uden  den,  vilde  Livet  synes  tomt  og  ind- 
holdsløst. 

Mit  andet  Svar  paa  dette  store  Spørgsmaal  er,  at  en  Re- 
ligion er  nødvendig,  fordi  den  giver  den  bedste  Forklaring 
paa  Skabelsen,  som  er  antagelig  og  tilfredsstillende.  Naar 
vi  ser  et  Kunstværk  af  en  eller  anden  Art,  vil  vor  første 
Bemærkning  være:  »Hvem  er  Skaberen  af  dette  Kunst- 
værk?« Vi  ved,  at  bag  alt  saadant  findes  der  en  Skaber. 
Tager  jeg  f.  Eks.  Telefonen  og  lytter  til  den,  er  den  Resultatet 
af  Graham  Bell  og  andres  Opfindelse,  tænder  jeg  Lyset, 
ved  jeg,  at  det  er  Resultatet  af  en  andens  Opfindelser,  og 
saaledes  kunde  jeg  nævne  alle  de  store  og  vidunderlige  tek- 
niske Fremskridt,  der  har  fundet  Sted  i  Tidens  Løb,  men 
det  er  tilstrækkeligt  med  at  sige,  at  bag  alt  dette  forventer 
vi  —  og  vi  finder  det  ogsaa  —  at  der  er  en  Organisator  og 
Skaber.  Naar  dette  er  Tilfældet  i  den  tekniske  Verden,  hvor 
meget  mere  skulde  det  saa  ikke  være  Tilfældet  i  hele  Uni- 
verset. 

Menneskehedens  Opnaaelser  har  været  store  og  vidun- 
derlige —  vi  har  formaaet  at  skabe  mange  Ting,  som  giver 
os  større  Mulighed  for,  at  vi  »kan  nyde  Glæde«.  Vi  glem- 
mer desværre  altfor  ofte,  hvem  der  er  Giveren  af  alt  dette, 
hvorfra  Inspirationen  kommer,  vi  tænker  maaske  med 
Stolthed  over,  hvad  vi  har  skabt,  men  naar  vi  saa  af  og  til 
kommer  til  at  betragte  den  store  og  herlige  Natur  —  kom- 
mer til  at  forstaa,  at  trods  vore  store  Skaberværker,  trods 
vor  store  Magt  over  visse  Dele  af  Universet,  er  vi  ikke  en 
Gang  i  Stand  til  at  skabe  blot  et  lille  bitte  Græsstraa,  og 
naar  vi  begynder  at  indse  dette,  aabenbarer  Naturen  sig  for 
os  skønnere  end  nogensinde  før.  Da  er  det,  som  begynder 
vi  at  indse,  at  vi  —  trods  alt  —  alligevel  er  intet,  og  saa 
bliver  vi  ydmyge,  indser  at  vi  er  smaa,  skrøbelige  Væsener, 
og  da  bøjer  vi  Hovedet  og  i  al  Oprigtighed  opsender  vi  en 
Bøn  til  den  mægtigste  af  de  mægtige,  han  som  altid  glæder 
sig,  naar  en  af  hans  Børn  kommer  til  ham,  vi  beder  ham 
tilgive  os  vore  Synder,  tilgive  at  vi  en  Tid  ikke  tænkte  paa 
ham,  paa  Grund  af  vor  Glæde  over  os  selv.  —  I  saadanne 
Stunder  er  det,  at  vi  rigtigt  føler,  at  vi  er  i  Kontakt  med 
ham,  og  da  lyder  mit  tredie  Svar  paa  Spørgsmaalet,  om 
Religion  er  nødvendig,  det  Svar,  som  endnu  ringer  for 
mine  Øren:  »Kun  Gud  kan  gøre  alt  dette  muligt.« 

Det  er  saadanne  Stunder,  som  bliver  de  bedste  og  her- 
ligste Minder  at  tænke  titbage  paa,  det  er  disse,  som  i  Prø- 

velsens  Time  giver  én  Glæde  og  Trøst,  saaledes  at  Livets 
Kamp  kan  kæmpes  til  Ende. 

Naar  vi  føler  saaledes,  faar  Livet  Indhold,  og  da  er  vore 
Forsæt  altid  kun  at  vælge  det  gode,  men  efterhaanden  som 
vi  saa  kommer  sammen  med  vore  Bekendte,  er  der  Fare 
for,  at  vi  atter  mister  Begejstringen  og  bliver  ligegyldige. 
—  For  dog  at  være  beskyttet  for  denne  Fare,  vil  det  være 
udmærket  stadig  at  have  dette  Spørgsmaal  for  Øje:  »Hvad 
er  dit  Maal?«  thi  da  vil  Fremgang  og  Aktivitet  va4re  sik- 
ret. 

Nu  er  der  imidlertid  ingen  Tvivl  om,  at  der  vil  blive  stil- 
let andre  Spørgsmaal  nemlig:  »Hvorledes  skal  vi  naa  vore 
Maal?  og  hvilke  Idealer  skal  vi  danne?« 

Da  Jesus  vandrede  her  paa  Jorden,  gav  han  det  mest 
fuldkomne  Svar  paa  disse  Spørgsmaal,  da  han  sagde: 

»Jeg  er  Vejen,  Sandheden  og  Livet,  der  kommer  ingen 
til  Faderen  uden  ved  mig,«  og  i  Johannes  Evangelium  10:9 
findes  en  anden  Bemærkning  desangaaende:  »Jeg  er  Døren; 
dersom  nogen  gaar  ind  gennem  mig,  han  skal  frelses,  han 
skal  gaa  ind  og  gaa  ud  og  finde  Føde.« 

Der  er  ingen  Tvivl  om,  at  Kristus  —  ved  at  anmode  os 
om  at  følge  hans  Eksempel  —  gav  den  bedste  Vejledning, 
som  kunde  gives.  —  Om  vi  altid  lader  Kristus,  hans  Liv  og 
hans  Gerninger  være  vor  Vejledning,  vort  Ideal,  er  der 
ingen  Fare  for  os;  thi  han  vil  aldrig  skuffe  os  i  vore  Be- 
stræbelser, hvorimod  der  er  altfor  stor  Fare  for  dette,  om 
vort  Ideal  er  en  god  Ven  eller  lignende.  Persontilbedelse 
er  noget  af  det  farligste  for  et  Menneske,  da  hans  Skuf- 
felse vil  være  altfor  stor,  naar  man  opdager,  at  Vedkom- 
mende, trods  alt,  var  et  skrøbeligt  Væsen  med  Fejl.  Naar 
jeg  omtaler  dette,  skyldes  det,  at  jeg  —  i  min  Missionstid 
-  har  set,  hvorledes  Mænd  og  Kvinder  i  Tillid  til  andre 
Mænd  har  kæmpet  aktivt  for  den  Sag,  som  disse  Mænd 
ledede,  men  da  det  konstateredes,  at  disse  —  trods  god 
Vilje  —  var  Mennesker  med  Fejl,  bristede  deres  Venners, 
Illusion,  og  dette  foraarsagede,  at  disse  —  som  før  arbej- 
dede paa  Grund  af  Persontilbedelse  - —  ophørte  at  være- 
aktive. 

Da  Jesus  viste  os  Vejen  til  evig  Lykke  er  det  værd  og 
nødvendigt  at  have  en  Beligion,  fordi  den  viser  os  den  Sti, 
vi  skal  betræde  for  at  naa  dette  Maal,  og  fordi  den  stadig 
opmuntrer  os  til  at  naa  det. 

Mit  fjerde  Svar  paa  det  store  Spørgsmaal:  »Er  Beligion 
nødvendig?«  er  dette:  »Kraften  i  Beligion  ligger  i  den  gyld- 
ne Begel:  »Er  jeg  min  Broders  Vogter?  Svaret  er  et  tyde- 
ligt: »Ja,  du  er  og  bør  altid  være  din  Broders  Vogter,  altid 
drage  Omsorg  for,  at  han  ikke  lider  Nød.  Alle  ønsker  vi 

sikkert  at  praktisere  en  ren  og  ubesmittet  Gudsdyrkelse, 
men  hvad  anser  Gud  i  Virkeligheden  for  at  være  en  ren  og 
ubesmittet  Gudsdyrkelse?  —  Det  bedste  Svar  paa  dette 
Spørgsmaal  findes  uden  al  Tvivl  i  Jakobs  Brev,  hvor  han 
taler  til  de  omvendte  af  de  tolv  Stammer  som  følger: 

»En  ren  og  ubesmittet  Gudsdyrkelse  for  Gud  og  Faderen 
er  dette,  at  besøge  faderløse  og  Enker  i  deres  Trængsel,  at 
holde  sig  selv  uplettet  af  Verden.«  (1  :  27.) 

Nogen  bedre  Vejledning  kunde  vi  vel  ikke  faa,  og  om 
alle  vore  Bestræbelser  vil  gaa  ud  paa  at  bringe  vor  Guds- 
dyrkelse paa  et  saa  højt  Niveau,  vil  vi  ogsaa  kunne  sige 
som  David:  »Herren  er  mit  Lys  og  min  Frelse,  for  hvem 
skal  jeg  frygte?  Herren  er  mit  Livs  Værn,  for  hvem  skal 
jeg  ræddes.«  (Psalme  27:1.)  Intet  Under,  at  David  var  en 
Guds  Mand  med  en  saadan  Tillid,  som  han  her  lagde  for 
Dagen. 

Som  mit  sidste  (Argument  for  en  Beligions  Nødvendig- 
hed, vil  jeg  citere  nogle  betydningsfulde  Mænds  Udtalelser 
desangaaende,  da  disse  —  trods  verdslig  Magt  og  Popula- 
ritet —  har  anerkendt,  at  naar  alt  kom  til  alt,  var  en 
Religion,  en  Tro  paa  en  Gud  af  største  Betydning  for  deres 
Liv. 

Den  velkendte  engelske  Politiker,  William  Gladstone,  ud- 
talte ved  en  vis  Lejlighed: 

»Det  er  farligt  for  en  ung  Mand  at  begynde  Livet  uden 
en  Tro  paa  Gud.  Jo  stærkere  denne  Tro  er,  des  større  Suk- 
ces og  Lykke  vil  han  have  i  Livet.« 

Blandt  Verdens  Hærførere  er  der  vel  næppe  nogen,  som 
har  opnaaet  en  større  Glorie  end  George  Washington.  Trods 
den  Kendsgerning,  at  han  er  anerkendt  for  at  være  en  af 
Verdens  største  og  mest  modige  Hærførere,  siger  han  selv, 
at  han  aldrig  havde  været  i  Stand  til  at  gennemføre  den 
store  Krig  uden  Guds  Hjælp.  En  Gang,  en  Vinter,  da  alle 
hans  Soldater  var  ved  at  fryse  og  sulte  ihjel,  var  der  Fare 
for,  at  der  vilde  blive  Oprør  i  Hæren;  —  da  en  af  Office- 
rerne opdagede  Faren,  besluttede  han  sig  til,  at  ville  for- 
tælle Generalen  det.  - —  Han  begav  sig  over  mod  Genera- 
lens Telt,  men  der  mødte  ham  et  sælsomt  Syn,  —  han 
stod  stille,  bøjede  Hovedet  ærbødigt  og  lyttede.  —  Den 
mægtige  General  laa  der  paa  Knæ,  bedende  til  sin  Gud 
om  at  hjælpe  ham,  saaledes  at  han  kunde  give  hans  Sol- 
dater nogen  Mad,  og  saa  han  med  dem  kunde  bringe  Fol- 
ket den  Frihed,  de  ønskede.  Denne  store  Tro  gjorde  et 
mægtigt  Indtryk  paa  Officeren,  og  han  gik  tilbage  og  for- 
talte Soldaterne  om  hans  Oplevelse,  og  dette  resulterede  i, 
at  alle  besluttede  at  kæmpe  loyalt  med  deres  mægtige  Ge- 
neral, til  Sejren  var  vundet. 

Da  Senatet  i  Amerika  var  samlet  for  at  affatte  Uafhæn- 
gighedserklæringen, saa  det  en  Tid  ud  til,  at  Senatorerne 
skulde  skilles  uden  at  naa  til  Enighed  angaaende  dens  Af- 
fatning.  Da  rejste  den  84aarige,  affældige  Olding,  Benjamin 
Franklin  sig  og  sagde:  »Mine  Herrer,  det  ser  ud  til,  at  vi 
i  Dag  skal  skilles  uden  at  naa  at  faa  affattet  den  Uafhæn- 
gighedserklæring, som  vi  nu  saa  længe  har  kæmpet  for. 
Men,  mine  Herrer,  Senatorer,  hvorledes  er  det  fat  med  os, 
siden  vi  har  glemt  at  bede  vor  Gud  om  Hjælp  og  Bistand. 
I,  mine  Herrer,  husker  sikkert  alle,  hvorledes  vi  tidligere 
har  bedt  Gud  om  Inspiration  og  Visdom  til  at  udføre  vort 
ansvarsfulde  Arbejde,  og  I  ved  ogsaa,  hvor  naadefuldt  han 
har  besvaret  vore  Bønner.  Hvorfor  har  vi  glemt  at  takke 
ham  for  hans  Hjælp?  og  hvorfor  har  vi  glemt  at  bede  ham 
om  stadig  at  hjælpe  os?« 

Denne  Tale  var  bestemt  og  utvetydig,  og  der  er  ingen 
Tvivl  om,  at  D'Herrer  Senatorer  lærte  deres  Lektie,  for 
siden  den  Tid  har  Senatet  aldrig  været  aabnet,  før  der  var 
holdt  Bøn.  —  Om  vore  Regenter  og  Politikere  ogsaa  be- 
nyttede denne  Fremgangsmaade,  vilde  Verden  ikke  se  saa- 
ledes  ud,  som  den  gør.  Det  er  sikkert  meget  faa  blandt 
disse,  som  kan  sidestilles  med  Abraham  Lincoln,  Amerikas 
forhenværende  Præsident,  naar  det  angaar  Trosforholdet  til 
Gud.  Hør  ham  sige:  »Jeg  har  Tro  paa,  at  den  almægtige  har 
sine  Planer,  og  vil  udarbejde  dein.  Jeg  har  altid  modtaget 
Raad  fra  ham.« 

Lad  os  til  Slut  betragte  den  Kvinde,  som  lige  har  mistet 
sin  Mand,  komme  hjem  til  sine  smaa  Børn  efter  Begravel- 
sen og  hør  hende  triumfere  over  Fortvivlelse  ved  at  sige: 

»Jeg  kan  stadigvæk  have  Tro  og  Tillid  til  Gud.  Med  hans 
Velsignelse  vil  jeg  opdrage  vore  Børn,  saaledes  at  de  vil 
forblive  vores  i  al  Evighed.« 

Tusinder  af  Sjæle  har  fundet  Trøst  paa  lignende  Maade, 
og  bærer  lige  saa  store  og  kraftige  Vidnesbyrd.  Om  du 
spørger  en  af  disse:  »Hvorfor  have  en  Religion?«  vil  Sva- 
ret uden  Tøven  straks  blive:  »Jo,  for  den  lærer,  at  den  store 
Sorg,  at  miste  nogle,  man  har  kær,  ikke  er  uoverkommelig 
ved  Tanken  om  en  herlig  Opstandelse  og  Møde  med  vore 
kære.« 

I  det  foregaaende  har  jeg  forsøgt  at  se  en  Religions  Be- 
tydning og  Nødvendighed  for  Menneskeheden.  Jeg  haaber, 
at  en  og  anden  Modstander  af  Religion  har  faaet  en  anden 
Anskuelse,  og  at  enkelte  ved  denne  Artikel  er  kommet  til  at 
vurdere  deres  Religion  mere. 

Lad  Elias'  Ord  atter  lyde  med  Eftertryk  til  os: 

»Hvor  Isenge  ville  I  halte  til  begge  Sider?  dersom  Herren 

er  Gud,  da  vandrer  efter  ham,  men  dersom  Baal  er  det  saa 

vandrer  efter  ham.« 

Tiden  er  kostbar  —  lad  os  derfor  benytte  den  paa  den 

rette  Maade: 

»Lad  os  holde  ud  i  vor  Kamp  imod  al  Synd, 
at  naar  hjem  vi  naar,  vi  kan  finde  vor  Løn, 
i  vor  Kamp  for  Ret  lad  os  drage  Sværd, 
det  stærke  Sandheds  Sværd ! 
(Fremad,  modig,  selv  om  Fjendens  Hær  er  stor. 
Vi  vil  vinde  Sejr,  thi  med  Gud  vi  alt  formaar, 
Vi  vil  trodse  Synd  og  mod  det  onde  føre  Krig, 
og  til  Gud  vor  Fader  kær,  vi  vil  alene  fæste  Lid.« 


Sæden  blev  saaet. 

Af  Missionspræsident  Joseph  Jacobs. 


Medens  jeg  sejlede  fra  Triest  i  Italien  til  Beirut,  var  min 
Køje-Kammerat  en  ung  Mand,  som  boede  i  Iraq.  Han 
havde  i  de  tre  sidste  Aar  studeret  ved  Columbia-Universi- 
tetet   i   New  York    som  Stipendiat   fra    sit  Lands  Regering 

og  var  nu  paa  Vej  hjem 
for  at  stille  sine  Evner  til 
Disposition  for  Regeringen, 
for  at  hjælpe  med  til  at  op- 
bygge Landet.  Han  havde 
taget  sin  Embedseksamen 
og  var  nu  ved  at  udarbejde 
sin  Doktorafhandling.  Un- 
der sit  Ophold  i  New  York 
delte  han  Værelse  med  en 
hjemvendt  Mormonmissio- 
nær fra  Farmington,  Utah. 
Medens  jeg  talte  med 
denne  Iraq  -  Borger,  stille- 
de han  mig  overfor  det 
fælles  Pasord  i  Alverdens 
Venskab   —  den  uundgaa- 


fHt  lære  ved  Sksemplet. 

{Paa  deres  {frugter  skal  3 
kende  dem,  er  en  bibelsk  £ær= 
dom,  som  ofte  citeres  og  kraf= 
tigt  illustreres  ved  nærværende 
tHrtikel.  {Mormoner  er  kendt 
i  mange  <£ande  for  deres  tHf= 
holdenhed  fra  tHlkohol,  'Sobak, 
%e  og  SKaffe,  som  lært  i  'Vis* 
domsordet,  guddommeligt  aa= 
benhåret  til  Profeten  Joseph 
Smith.  ^Præsident  fjacobs, 
{forfatteren  af  fflrtiklen,  blev 
fornylig  kaldet  til  at  præsidere 
over  {Missionen  i  {Palæstina, 
og  den  Begivenhed,  som  skild= 
res,  fandt  Sted  paa  {Rejsen 
dertil. 


elige  Pakke  Cigaretter  —  og  tilbød  mig  en.  Men  før  jeg 
kunde  takke  ham  for  den  tilbudte  Cigaret  og  sige  Nej 
Tak,    trak   han    hurtigt  Pakken   tilbage    med    mange  Und- 

skyldninger,  idet  han  sagde,  at  han  havde  lært  af  sin 
Kammerat  i  New  York,  at  vi  Mormoner  ikke  ryger  og  at 
vi  ikke  rører  alkoholiske  Drikke  under  nogen  Form  og 
heller  ikke  drikker  Kaffe  eller  Te.  Han  indrømmede,  at  det 
var  klogt  af  mig  ikke  at  bruge  den  Slags  Ting,  og  at  han 
vilde  ønske  han  ikke  brugte  dem. 

Jeg  mindedes  Mesterens  Ord  til  Disciplene,  at  de  skulde 
lade  deres  Lys  skinne  saaledes,  at  Verden  kunde  se  det 
og  paa  den  Maade  herliggøre  deres  Fader  i  Himmelen. 

Her  var  et  konkret  Eksempel,  hvor  et  Medlem  af  min 
Kirke,  der  gennem  sit  Eksempel  havde  lært  denne  unge 
Mand  fra  det  gamle  Babylon,  (for  det  er  hvor  Iraq  er)  at 
vi  har  en  højere  Opfattelse  af  Moral,  at  vi  praktiserer  vore 
Lærdomme,  og  at  vore  Lærdomme  er  saa  gode,  at  han 
vilde  ønske  han  kunde  følge  dem. 

Den  hjemvendte  Missionær  fra  Farmington  vidste  ikke, 
at  hans  Studiekammerat  vilde  faa  et  saadant  Indtryk  af 
Mormon-Lærdommene,  at  en  anden  Mormonmissionær  i 
Adriaterhavet  vilde  se  Resultaterne  af  stille  Undervisning 
ved  Eksemplet.  Handling  er  langt  mere  virkningsfuld  end 
Ord.  Vi  ved  aldrig,  hvor  eller  hvornaar  vore  Handlinger 
vil  bære  Frugt.  Paa  de  mest  usandsynlige  Steder  og  til  de 
mærkeligste  Tider  vil  vi  maaske  se  Resultatet  af  vore 
Handlinger  og  Ord. 

Som  Medlemmer  af  Kirken  lad  hver  Mand,  Kvinde  og 
Barn  drage  Fordel  af  enhver  tilbudt  Lejlighed  til  at  sætte 
et  godt  Eksempel.  Men  forvent  ikke,  at  Resultaterne  skal 
komme  øjeblikkeligt.  De  vil  komme.  Landmanden,  som 
planter  sin  Sæd  i  Jorden,  ved  ikke,  hvor  hvert  enkelt  Frø 
falder,  men  han  ved  han  har  saaet.  Og  naar  Tiden  kom- 
mer, vil  Høsten  kunne  tages  ind,  men  Landmanden  ved 
heller  ikke,  hvilket  Frø  frembragte  det  bestemte  Stykke 
Korn,  men  han  ved  alligevel,  at  Sæden  blev  saaet,  og  til 
sin  Tid  frembragte  den  Resultater.  Paa  samme  Maade  vil 
vore  Handlinger  maaske  ikke  vise  individuelle  Resultater, 
men  deres  samlede  Virkning  vil  frembringe  Resultater,  ak- 
kurat som  Landmandens  Sæd. 

{Redaktionelt. 


Hilsen  til  „Stjenien"s  Læsere. 


Det  er  os  en  stor  Glæde  at  være  i  Danmark,  og  vi  sender 
Søskende  og  Venner  overalt  i  Missionen  vore  hjerteligste 
Hilsener  og  bedste  Ønsker.  Vi  haaber,  at  Den  danske  Mis- 
sion   fortsat   maa   have   Fremgang,   at  Herrens   Værk  maa 
trænge   ud  til   endnu  videre   Kredse.  Jesu  Kristi   Kirke  at' 
Sidste  Dages  Hellige  kan  give  Menneskeheden  det  største  at' 
alt:  Jesu  Kristi  sande  Evangelium,  hvorigennem  Adgangen 
til  sand  og.  evig  Lykke  staar  enhver  aaben. 

Vi  bringer  eder  Hilsener  fra  det  første  Præsidentskab; 
Præsident  Grant  tænker  stadig  med  Taknemmelighed  paa 
de  dejlige  Dage,  han  tilbragte  i  Danmark  i  Sommer.  De  for- 
henværende Missionspræsidenter  Joseph  L.  Petersen  og 
Holger  M.  Larsen  bad  os  ligeledes  hilse  Søskende  og  Ven- 
ner. Talrige  forhenværende  Missionærer  sender  ogsaa  de- 
res hjerteligste  Hilsener.  De  tænker  alle  med  Taknemme- 
lighed tilbage  paa  deres  Missionstid  og  har  ofte  deres 
Venner  herovre  i  deres  Tanker. 

Vi  haaber,  at  vi  i  Tiden,  der  kommer,  vil  faa  Lejlighed 
til  at  hilse  paa  alle  Søskende,  selv  dem,  der  bor  langt  uden 
for  de  organiserede  Grene. 

Vi  takker  eder  af  vort  ganske  Hjerte  for  den  Venlighed, 
vi  allerede  har  mødt.  Vi  skal  aldrig  glemme  Modtagelsen 
Søndag  Aften  i  København;  den  rørte  os  dybt.  Vi  er  her 
for  at  hjælpe  og  tjene  eder,  og  vi  haaber  inderligt,  at  Her- 
rens Værk  maa  sætte  sine  Spor  i  det  danske  Folk.  Som 
Medlemmer  af  Guds  Kirke  har  vi  intet  at  frygte,  thi  vi 
har  Sandheden,  som  vil  føre  os  tilbage  til  vor  himmelske 
Fader,  dersom  vi  efterlever  hans  Befalinger. 

Vi  beder,  at  Herren  vil  velsigne  os  alle  i  Den  danske 
Mission,  at  hans  Aand  maa  være  udgydt  over  os.  Lad  os 
hjælpe  og  støtte  hinanden. 

Endnu  en   Gang   sender  vi   alle   vore   bedste   Ønsker   og 

Tanker. 

Eders  Søskende  og  Venner 
Mark  B.  og  Gertrude  R.  Garff. 

Nadverens  Hellighed. 


Efter  min  Mening  er  Nadvermødct  det  helligste  af  alle 
Kirkens  Møder.  Naar  jeg  tænker  paa  Frelserens  Sammen- 
komst med  Apostlene  hin  mindeværdige  Aften,  da  han 
indførte  Nadveren,  naar  jeg  tænker  paa  den  højtidelige 
Lejlighed,  fyldes  mit  Hjerte  med  Ømhed.  Jeg  anser  den 
Sammenkomst  for  en  af  de  vidunderligste  og  højtideligste 
siden  Verdens  Skabelse.  Der  lærte  Frelseren  dem  om  sin 
kommende  trange  Tid,  som  de  slet  ikke  kunde  fatte.  Han 
fortalte  dem  tydeligt  om  sin  Død,  og  at  hans  Blod  vilde 
blive  udgydt,  og  dette  blev  sagt  i  selve  de  sidste  Timer  af 
hans  Dødskamp  for  Verdens  Synder.  Det  var  en  meget 
højtidelig  Lejlighed;  dér  blev  Nadveren  indstiftet  og  Di- 
sciplene fik  Befaling  til  ofte  at  mødes  og  mindes  Jesu 
Kristi  Lidelse  og  Død,  for  hans  Offer  var  for  at  forløse 
Verden.  Han  var  ved  at  paatage  sig  Ansvaret  for  Betalin- 
gen af  den  Gæld,  der  var  bragt  over  Verden  gennem  Fal- 
det, at  Menneskene  kunde  blive  forløst  fra  Døden.  Han 
havde  lært  Folket,  at  han  maatte  løftes  op,  saa  at  han 
kunde  drage  alle  Mennesker  til  sig,  og  at  alle,  der  vilde 
omvende  sig  og  tro  paa  ham  og  holde  hans  Befalinger, 
ikke  skulde  lide,  for  han  vilde  tage  deres  Synder  paa  sig. 

Vi  er  blevet  anmodet  om  at  mindes  denne  store  Begi- 
venhed og  stadig  holde  den  i  Erindring.  [Af  denne  Grund 
kaldes  vi  sammen  en  Gang  om  Ugen  for  at  tage  Del  i  disse 
Ting,  vidnende  at  vi  erindrer  Herren,  at  vi  er  villige  til  at 
paatage  os  hans  Navn,  og  at  vi  vil  holde  hans  Befalinger. 
Denne  Pagt  bliver  vi  bedt  om  at  forny  hver  Uge,  og  vi  kan 
ikke  beholde  Guds  Aand,  hvis  vi  ikke  bestandig  lever  efter 
hans  Bud  og  Befalinger.  Dersom  vi  elsker  Herren,  vil  vi 
være  til  Stede  ved  disse  Møder  med  en  Tilbedelsens  Aand 
og  Bøn  i  vore  Hjerter,  erindrende  Herren  og  den  Pagt,  vi 
skal  forny  hver  Uge  gennem  Nadveren,  som  han  har  for- 
langt af  os. 

Joseph  Fie  Id  in  g  Smith. 


Efteraarskonf  erencerne. 


Paa  Grund  af  Præsidentskiftet  er  Efteraarskonferencer- 
ne  sat  noget  senere  end  sædvanligt.  Naar  disse  Linier  læ- 
ses vil  Københavns  Distrikt  allerede  have  afholdt  sin  Kon- 


335 

ference  i  Dagene  fra  22.  til  25.  Oktober  incl.  De  øvrige  Di- 
strikter vil  afholde  deres  som  følger: 

Aarhus:  29.  Oktober — 1.  November. 

Esbjerg:  5.  November — 8.  November. 

Aalborg:    12.  November — 15.  November. 

Odense:   19.  November — 22.  November. 

Vi  haaber,  at  der  maa  blive  udført  et  stort  Forarbejde, 
saa  at  Konferencerne  maa  blive  velbesøgte. 

Mark  B.  Qarff 
Missionspræsident. 


Fra  Missionsmarken. 


AARHUS:  Fredag"  den  17.  September  afholdt  Søndagsskolen  i 
Aarhus  en  Fest  for  Søndagsskolens  Børn  med  Forældre  og  Ven- 
ner. Der  aabnedes  med  Salmen:  Der  er  Skønhed  her  paa  Jord 
og  Bøn  ved  Knud  Olsen,  1.  Klasse,  hvorefter:  Jeg  tjener  Gud 
mens  jeg  er  ung,  blev  afsunget.  Søndagsskolens  Forstander, 
Ældste  Richard  Nielsen  bød  derpaa  Velkommen  i  en  vel  tilrette- 
lagt Tale,  hvorpaa  Tiden  blev  overgivet  til  Marie  Jensen,  Afte- 
nens muntre  Confereneier,  der  begyndte  med  selv  at  recitere 
Wessels:  Smeden  og  Bageren,  og  dermed  viste,  at  hun  trods  sin 
unge  Alder  ikke  alene  mestrer  de  alvorlige  Recitationer,  men 
ogsaa  ejer  et  frodigt  Lune.  Lilli  Laier  og  Karen  Møller  sang 
derpaa  10  smaa  Niggerdrenge,  assisteret  af  10  Elever  i  1.  Klasse, 
og  det  muntre  sorte  Ensemble  høstede  velfortjent  Bifald.  Str. 
Olga  Møller  reciterede  derpaa  en  af  Ældste  Richard  Nielsen 
forfattet  Recitation:  Minder;  hele  1.  Klasse  under  Lærerinde, 
Str.  Lilli  Laiers  Ledelse  assisterede,  og  dannede  et  nydeligt 
Tableau  omkring  den  veludførte  smukke  Recitation.  Derefter 
fulgte  en  Deklamation  ved  Anne  Olsen,  2.  Klasse,  og  Primary 
Sangen  af  en  Pigekvartet.  Missionær  Olsen  spillede  en  Klaver- 
solo som  Indledning  til  et  lille  Skuespil:  Tanketransmission, 
spillet  af  John  Matthiasen,  Marie  Jensen,  Ulla  Larsen,  Ragna 
Holme  og  Inga  Laier,  og  Str.  Carla  Larsen  havde  faaet  et  rigtigt 
pænt  Resultat  ud  af  sin  Instruktion  med  de  unge  Kræfter.  En 
Pause,  hvori  Ispinde  og  Chokolade  uddeltes  til  Børnene  og  de 
Voksne  delikaterede  sig  med  forskellige  Desserter,  var  en  vel- 
anbragt Afbrydelse  i  det  fyldige  Program,  der  fortsattes  med, 
at  Br.  Peter  Olsen  med  vanligt  Lune  og  i  et  aldeles  vanvittigt 
Kostume  sang  Jim  og  jeg;  han  gjorde  som  sædvanlig  stormende 
Lykke.  Som  Rosinen  i  Pølseenden  var  der  en  Overraskelse,  idet 
Søndagsskolens  nystartede  Børnekor  (17  Stemmer)  debuterede 
efter  kun  5  Prøver.  Str.  Carla  Larsen,  hvis  sprudlende  Lune  og 
gnistrende  Temperament  vi  ofte  har  iagttaget  ,naar  hun  har 
været  fremme  i  Sang,  Skuespil  og  som  Instruktrice,  viste  her 
atter  en  ny  Side  af  hendes  kunstneriske  Evner,  idet  hun  med 
kraftig  Haand  og  sikker  musikalsk  Ledelse,  førte  Børnekoret 
frem  til  en  rigtig  pæn  Præstation,  og  hvis  hun  holder  hvad 
Debut'en  lovede,  vil  hun  og  Koret  høste  megen  Glæde  af  deres 
Samarbejde  i  Fremtiden. 

Der  afsluttedes  med:  Der  er  yndigt  Lund,  og  Primary-Bønnen 
ved  Gunnar  Jensen,  1.  Kl.  En  vellykket  Fest,  som  Arrangørerne 
havde  megen  Glæde  af. 

Tilstede:  71  Børn  og  GI  voksne,  ialt  132. 

Mandag  den  30.  August  arrangerede  Kvindelig  Hjælpeforening 
i  Aarhus  en  lille  Festlighed  for  deres  afgaaede  Bestyrelse. 

Strne.  Thomassen,  Poula  Jensen,  Anna  Rasmussen  og  Eli 
Wohlert  Nielsen. 

Ved  det  veldækkede  Fællesbord  samledes  Kvdl.  Hjlpf.  og  det 
til  Festen  indbudte  Præstedømme.  Der  indlededes  med  en  Tale 
af  Str,  Ane  Larsen  og  en  meget  smuk  Deklamation  af  Str.  Lilli 
Laier,  hvorefter  Str.  Cathrine  Jacobsen  og  Grenforstander  Ar- 
mand W.  Schade  havde  Ordet.  Meget  smukt  sang  en  Damekvar- 
tet, Strne.  Eli  og  Grethe  Wohlert  Nielsen,  Lilly  jensen  og  Gerda 
Jensen:  Jeg  vil  gaa,  hvor  du  sender  mig  hen. 

Distriktspræsident  Enoch  Thorne  takkede  den  afgaaede  Be- 
styrelse, hvorpaa  Ordet  blev  givet  frit. 

Br.  Tage  H.  Møller  talte  muntert  over  Kvindelig  Hjælpefor- 
ening", Mad,  Drikke  og  Penge,  Str.  Anna  Rasmussen  talte  alvors- 
fuldt og  smukt  og  mindedes  de  Baand,  der  knyttedes  ved  Sam- 
arbejdet indenfor  en  saadan  Organisations  Bestyrelse,  gav  et 
Par  velmente  Advarsler  og  takkede  for  alt  godt.  Str.  Poula  Jen- 
sen takkede  paa  Kredslærerindernes  Vegne.  Ældste  Frede  Thom- 
sen talte  om  Pligt  og  Ansvar.  Den  stemningsfulde  Sammenkomst 
sluttede  med  Salmen:  Priser  Profeten  og  Bøn  ved  Str.  Anna 
Nielsen. 

KØBENHAVN.  Den  13.  Oktober  1937  afholdt  Københavns  Di- 
strikt en  meget  vellykket  Afskedsfest  for  Præsident  Alma  L.  Pe- 
tersen og  Familie.  Festen  indlededes  med  en  Banket,  hvori  del- 
tog ca.  200  Personer.  Det  var  et  festligt  Syn  at  se  ud  over  den 
festligt  pyntede  Sal  med  de  smukke  Borde.  Arrangementet  af 
den  store  Banket  tjener  i  allerhøjeste  Grad  Den  kvindelige 
Hjælpeforening  til  Ære,  der  hjulpet  af  nogle  unge  bidrog  til 
Aftenens  store  Sukces. 

Præsidentparret  fik  overrakt  flere  værdifulde  Gaver,  som  de 
rørt  takkede  for.  Stemningen  var  vemodig;  Forsamlingen  tænkte 
med  Taknemmelighed  paa  Præsidentfamiliens  Indsats  i  Missio- 
nen. —  Efter  Banketten  var  der  Underholdning  af  forskellig 
Art.  Alt  i  alt  blev  det  en  uforglemmelig  Aften,  som  Deltagerne 
vil  mindes  med  Glæde. 

